LidanRubinov/Halacha-QA huggingface dataset:
שאלה: סידור גבות לגבר: ברוך ה אני שומר תורה ומצוות ובשנים האחרונות מאז שהתחתנתי אני משתדל להתחזק יותר ברוך ה.השאלה היא שלפני הנישואים לא הייתי מקפיד על כל מיני דברים ואחד מהם הוא שהייתי מוריד מעט שערות בין הגבות ולא הקפדתי על כך.עכשיו אני יודע שיש בעיה משום שמלת אשה השאלה אם אפשר לקבל התר בנושא להוריד מעט שערות בודדות בין הגבות דבר שנעשה פעם בשבוע לערך מכיוון שכבר התחלתי עם זה לפני שנים ועכשיו אם אפסיק יהיה לי הרבה שער באזור הזה.מה עוד אומר שאני מחשיב את עצמי כאיסטניס בנושא הזה בגלל מה שהזכרתי לעיל.האם אפשר להתיר לי לעשות כך לכתחילה בעוד שהדבר מאוד יצער אותי אם לא.רציתי לשאול את רבי ומורי אך אני מתבייש.מה כבוד הרב ממליץ לעשות? מקרב לב כל הברכות בשפע
תשובה: השאלה היא האם סידור הגבות הוא להוספת יופי - במקרה כזה אסור מפני שאלו אותם שיקולים שיש לנשים להיות יפות יותר. אבל אם אתה ממש מרגיש צער ובושה בגלל השער שלך ובלי סידור גבות יהיה קשה לך להופיע בציבור אז יש מקום להקל על ליקוט השער כפי מה שנדרש כדי למנוע את הבושה בלבד. עיין בתשובות להלן - כדי שתבין יותר את הגדרת האיסור וההיתר.
שאלה: אבלות: אני באבלות על אבי (לאחר הלידה שלושים) האם מותר ללכת למסעדה בית קפה עם בת זוגי
תשובה: אבלות על הורים נמשכת שנה. עם זאת אין מניעה לאכול במסעדה במקום שקט ובלא מוזיקה. כמו שאין מניעה לצאת לנופש במלון - צימר. עיין בלקט התשובות:
שאלה: חוצנים חייזרים בתל אביב: כבוד הרב, לאחרונה צצו בשדרות תל אביב כרזות שבהם מופיעות תמונות חוצנים ("חייזרים") כחלק ממשא פרסום זה או אחר. פנה אליי חברי אשר גם כן שומר מצוות, ואמר שהעניין מקומם וסותר את יסודות התורה. האמנם? מהו העמדה של האמונה בנושא חוצנים חייזרים?
תשובה: לא מעלה ולא מוריד אם יש או אין יצורים מעבר לעולמנו. העיקר הוא טהרת המידות ועמל התורה בשמחת חיים בריאה, וכל השאר הם תפאורה לזה.
שאלה: הגבהת ספר התורה: כבוד הרב רציתי לדעת אם ישנו איסור מסויים להגביהה את ספר התורה בבית הכנסת אם אני רק בן 17 ב אבי
תשובה: בוודאי שלא.
שאלה: דחוףףףףףף!!!!!: ישלי שאלה ראיתי תוכן לא צנוע ומייד יצאתי ממנו כדי לא לחטוא פשוט התגברתי על יצר הרע פתאום הרגשתי שיוצא לי משהו ויצא לי טיפה של זרע האם זה נחשב כל עוד לא נגעתי????
תשובה: זה שאתה מתחרט ומצטער, זה מעיד על חרטה כנה ועמוקה. ובטוחני שבורא עולם מקבל את תשובתך. עצתי לך: 1. תלך לטבול במקווה. 2. תוסיף בלימוד תורה, וכך ליצר הרע לא יהיה זמן להתעסק איתך. 3. אם יש לך מחשב בבית תשים "אינטרנט רימון" עם סינון, וכן תשים את המחשב במקום מרכזי בבית, ואל תשתמש בו סתם לגלוש אלא רק לצורך.
שאלה: מי הם הגויים?: פתאום חשבתי לעצמי שאני לא יודעת מי הם באמת גויים. תמיד שמו אותם ביהדות כאנשים בעלי מעמד פחות מהיהודים, ואין להם בדיוק הגדרה. אני גם לא מכירה כאלה וזה מאוד מפריע לי כי רק שמעתי עליהם ואני מרגישה מנותקת. ואם נודה על האמת, ערבים לא נקראים. כי הם שונים משאר הגויים ויש להם מן אורח חיים עתיק (חמורים, זיתים, חקלאות וכו ) חוץ מזה שיש להם דת די דומה ליהדות. הם לא מערביים וגם הם לא עובדים לפסל וזה קצת מוזר לי. ראיתי גויים מערביים בסרטים אבל אני מאמינה שהסרטים לא באמת משקפים את המציאות כפי שהיא באמת, ואני רוצה לדעת מי הם באמת הבני אדם האלה גויים! בתקווה לתשובה, רינה.
תשובה: לך. אודה על האמת- לא כל כך הבנתי מה בדיוק את מבקשת. את מבקשת שאספר לך מיהם הגויים? הרי את יכולה לחפש ב"ויקיפדיה". אז כנראה לא זה מה שאת מבקשת. את רוצה להפגש עם גויים וללמוד עליהם? הרי את זה לא היית מבקשת ממני. אני מניח (ואולי אני טועה?.) שאת מבקשת ללמוד על תפקידם של הגויים בעולם. למה הקב"ה ברא אותם? מה הוא רוצה מהם? לכך אתייחס. הקב"ה ברא עולם, שהוא בעצם מסתתר בו, או כמו שאנחנו אומרים הרבה פעמים "מסתתר מאחריו", ורצונו- שהאנושות תגלה אותו, תעשה מאמץ בשביל לגלות אותו, ותשמע את דברו אליה. הקב"ה התגלה לבני האדם דרך הנביאים, כאשר שם בפיהם את דבריו, אל עם ישראל ואל הגויים, ורצה שנשמע לקול הנביאים. הקב"ה התגלה לאנושות בצורה נוספת: בניסים הגדולים של יציאת בני ישראל ממצרים. בהתגלות זו, שחוללה פלאים באיתני הטבע, והבדילה הבדלה מדהימה בין בני ישראל למצרים (בכורות בני ישראל לא מתו כשכל בכורות המצרים מתו ללא יוצא מן הכלל, המקנה של בני ישראל לא ניזוק במכת הברד, וכך גם התבואה של בני ישראל, וכך בכל מכה ומכה מעשר המכות), יכלו כל עמי העולם להבין שיש בורא לעולם, שיודע כל מה שבני האדם עושים בעולם הזה, והוא מגיב למעשי בני האדם: נותן "מכות" אם צריך (למצרים), ויחס טוב אם הוא רוצה (לבני ישראל). כך מסביר הרמב"ן בפירושו לתורה, בפרשת "בוא" ממש בסופה. בחירת אברהם אבינו מכל אזרחי העולם באותו הדור, להתגלות אליו ו"לדבר" איתו כנביא, ("אתה הוא ה  האלוקים אשר בחרת באברם."), בחירת יצחק בנו של אברהם מכל בני אברהם האחרים להיות נביא, בחירת יעקב והעדפתו על פני עשיו להיות נביא של הקב"ה, ובחירת כל בניו של יעקב, עם ישראל, על פני כל העמים, לתת להם את התורה, להשמיע את דבר האלוקים לנביאים רק מעם ישראל, לקיחת ארץ כנען מעמי האזור ונתינתה לעם ישראל, כל אלה ועוד, מראים שיש בורא לעולם, והוא יודע מה עושים בני האדם, ומגיב על מעשיהם בהתאם לטיב המעשים. גם חורבן בית המקדש, וגלות עם ישראל, מגלים אותו הדבר. ובכן, הקב"ה ברא את כל העמים, כדי שתהיה "בחירה" של עם מסויים. תפקידם של העמים, לפי ר  יהודה הלוי בספרו "הכוזרי" הוא להיות "קליפה לפרי". כלומר: כמו שהקליפה שומרת על הפרי עד אכילתו, כך עמי העולם נמצאים מסביב לעם ישראל, כדי לשמור ולעזור לעם ישראל בתפקידו: גילוי כבוד ה  בעולם. ותפקיד עם ישראל כלפי עמי העולם, לפי ספר "הכוזרי": "ישראל באומות- כמו הלב באברים". מקווה שעניתי לבקשתך.
שאלה: גילוח בימי בין המצרים: לרב, אני עובד כמלצר, והבוס שלי אמר שאני לא יכול לשרת לקוחות עם זקן. שאלתי היא האם לצורכי פרנסה, כשהדרישה היא מהבוס שלי ואני לא עצמאי, מותר לי להתגלח בימי בין המצרים?
תשובה: מבחינה עקרונית, התירו הפוסקים להתגלח לצורך פרנסה עד שבוע שחל בו תשעה באב, שכן מתאריך זה האיסור להתגלח הוא מדין הגמרא. (אג"מ או"ח ח"ד, קב) עם זאת, אנשים מקבלים בהבנה אנשים עם זקנים באבל, ומסתבר שלמלצר אבל על הורים   הבוס לא ידרוש להתגלח. לכן, הכל תלוי בהסברה. לסיכום: אם אפשר להסביר ולא להתגלח   עדיף. אם אי אפשר   ניתן להתגלח עד שבוע הבא, שהוא שבוע שחל בו תשעה באב, שאין להקל.
שאלה: פיטום הקטורת על נייר פפירוס: אני יודע להכין נייר מצמח הפפירוס. ידוע שיש החמרה לקרוא את תפילת פיטום הקטורת מיריעת קלף שנכתבה על ידי סופר סת"ם באותיות אשוריות כמו ספר תורה. מה דין התפילה שנכתבה על גבי נייר מהסוג הנ"ל? ו אודי ב
תשובה: נייר פפירוס אינו קלף. אין "חומרא" לקרוא פיטום הקטורת מתוך קלף, אלא יש הנוהגים כך לסגולה, ואדרבה יש לדון אם מותר לכתוב כן, מאחר ואין כותבים פרשיות בודדות של התורה בפני עצמן. פרשת פיטום הקטורת שנכתבה על נייר פפירוס דינה כאילו כתובה בסידור, היינו שיש לנהוג בה כבוד ולא להכניסה לשירותים, וכשבלתה טעונה גניזה.
שאלה: להתרחק מן הנשים?: מה פירוש ההלכה צריך אדם להתרחק מהנשים מאד מאד ואסור לקרוץ בידיו או ברגליו ולרמוז בעיניו לאחד מהעריות. ואסור לשחוק עמה, להקל ראשו כנגדה או להביט ביופיה? עד היכן מגיע הריחוק- לרמה שלא ידבר איתה כלל? לרמה שלא יצחק איתה? ממש חשוב לי!
תשובה: אם שאלת לגבי חבר וחברה בגיל צעיר שלא למטרת נישואין, או לגבי סתם אישה ברחוב- מותר להגיד בוקר טוב ו לדבר איתה דברים עניניים רק אם אתה צריך, אך כמובן שאסור לצחוק איתה, ולדבר איתה שיחת נפש עמוקה המקרבת בין הלבבות. כי זה עלול להגיע בסוף למגע, ולהרהורים אסורים וזרע לבטלה, וכבר אמרו לנו ח שלא ינסה האדם את יצר הרע, כי הוא יותר חכם מאיתנו. (עיין שולחן ערוך אבן העזר סימן כא  ובנושאי כלים שם). אם זה קשר למטרת נישואין זה דבר אחר, וצריך לשאול רב מה מותר ומה אסור. ברכה והצלחה בכל.
שאלה: חסידי סאטמר: מה הבעיה של חסידי סאטמר? איך זה שיש אדמור"ים כאלה גדול בתורה והם גרים בחו"ל ולא בארץ הקודש?
תשובה: ב"ה, ב"ה, יש שחושבים שלא הגיע זמן הגאולה ולא יוצאים מהגלות עד שהמשיח יאמר כך, יש שסוברים שאם אפשר ללמוד תורה בחוץ לארץ בלי בעיות פרנסה - זה עדיף, באל באופן כללי עם ישראל חוזר לארצו, יש שעולים בזריזות ובשמחה, יש שעולים בגלל צרות ורדיפות, ויש שיעלו כי לא תשאר קהילה חזקה בחוץ לארץ ויש שיעלו כי כולם כבר כאן. דני ארגמן
שאלה: שלושת השבועות: כבוד הרב האם מותר לחדש בגד שנקנה לפני שלושת השבועות בשלושת השבועות? לפי מנהיגי הספרדים הבנתי שכן. נועה
תשובה: אכן, הדבר מותר. כדאי לעשות זאת לפני ראש חודש אב.
שאלה: אמונה: לכבוד הרב. במהלך שירותי הצבאי במסגרת ה"הסדר",יצא לי להיחשף לציבור המוגדר "חילוני" וב"ה אפשר לומר "ישראל אשר בך אתפאר". אחד הבחורים שהכרתי דיבר איתי רבות על האמונה והתורה ומצוות ובאחת הפעמים שדיברנו הוא שאל אותי שאלה שמאוד מפריעה לו ולי באותו זמן לא הייתה תשובה טובה לענות לו על שאלתו ולכן,סיכמנו שאני ישאל רב ואני אראה לו את תשובת הרב.ובכן,השאלה היא: כידוע, אחד מעשרת הדיברות הוא הדיבר "לא תרצח". ציווי נוסף המוזכר בתורה הוא העניין של מלחמת רשות.הבחור שאל: איך יכול להיות שהקב"ה איפשר לנו לצאת למלחמת רשות בעוד שישנו דיבר מפורש של לא תרצח?!(התשובה שאני מכיר לשאלה הזאת היא,ש לא תרצח,מתייחס רק כלפי יהודים דהיינו שאסור לרצוח יהודים אבל גויים מותר להרוג.)אבל הוא לא קיבל את התשובה הזאת ואשמח אם הרב יוכל לענות תשובה אחרת. תורה רבה.
תשובה: ב"ה, מלחמת רשות היא לא סתם רציחה אלא מלחמת מנע, לפני שיתקפו אותנו, או כדי ליצור הרתעה. עיין בספר מרגליות הים דף טז. דני ארגמן
שאלה: תותים מעוכים: הבנו כי לא ניתן לאכול תותים כיום בצורתם הרגילה. שאלתי היא מה ביחס ליוגורט בטעם תות עם הכשר בד"ץ או מעדן עם רסק תות ריבת תותים וכדומה
תשובה: ניתן לאכול תותים לגבי מוצרים מוכנים עם רכיב של תות שדה: הבד"צים מחפשים תות שדה נקיים בכל העולם. וכשמוצאים תותים נקיים משתמשים דווקא בהם, או שהם עוברים ניקוי מיוחד ונבדקים אחר כך ונמצאים נקיים.
שאלה: שמן דגים: ראיתי את המאמר הארוך של הרב רווח על דגים טמאים וטהורים האמת שלא הבנתי בסוף מה פסיקתו בעניין וכן רציתי לשאול על שמן אומגה 3 וכו שמופק מדגים האם יש גם שם בעיה כזו האם זה תלוי בחברות מסוימות
תשובה: ניתן לפנות ישירות לרב רווח
שאלה: נפש? נשמה?: רציתי לדעת מה ההבדל בין נשמה לנפש? האם יש הבדל בכלל? אשמח לשמוע. ויישר כוח!
תשובה: נשמה היא הצד הפנימי יותר באשיות האדם, רוח היא הצד השכלי, הנפש היא הצד הרגשי, הגוף הוא הצד העכור של החומר. כגלדי בצל מפנים כלפי חוץ, מבורא לבריאה.
שאלה: אדם עם מוגבלות שכלית: האם מותר לתת לאדם מוגבל בינוני שכלית שמגיע אל התפילה להתעטף בטלית למרות שהדבר נעשה ללא כוונה או הבנה של המעשה אלא רק מתוך דחף אימפולסיבי של אותו האדם?
תשובה: מותר לו להתעטף
שאלה: שם לתינוקת: לכבוד הרב אני ובעלי מתלבטים בין השם "ליר" לשם "לירי" לביתנו שתיוולד בעזרת ה בשבועות הקרובים. נשמח מאוד לקבל ממך הכוונה איזה שם עדיף.
תשובה: על השאלה איזה שם עדיף יכולים לענות רק שני אנשים בעולם: אתם בעצמכם. בחרו את השם שאתם אוהבים. שני השמות האלה אינם שמות מהמקורות, כך שהם שמות שאתם המצאתם, ואתם אלה שצריכים להחליט האם זה מוצא חן בעיניכם או לא. ולעולם צריך לזכור כי לא השם של הילדה הוא שיקבע את גורלה, אלא החינוך, האהבה, החיבוק וההדרכה שאתם כהורים טובים תעניקו לה. ושיהיה בשמחות
שאלה: ברכת מזון: בזמן הסעודה לפני ברכת המזון בשבת אנו מוציאים קינוחים ומברכים: עץ, אדמה, שהכל וכדומה. מה ההלכה אומרת האם מותר לברך לפני ברכת המזון או שיש לעשות ברכת מזון ורק אח"כ להוציא קינוחים.
תשובה: עדיף יותר להוציא לפני ברכת המזון, לברך ברכה ראשונה (כיוון שאינם נאכלים לשובע אלא למתיקות בלבד, ועל כן אינם נפטרים בברכת המוציא) ולפטור בברכת המזון גם את הברכה האחרונה שלהם, וכך לא ליצור ברכה שאינה צריכה.
שאלה: בזיליקום וקמח: כיצד ניתן להשתמש בבזילקום שלא מחברת גוש קטיף וכד אם בכלל? והאם מותר להשתמש בקמח אוסם עם שמרים בהשגחת בד"צ העדה החרדית
תשובה: אם אתה מעוניין להשתמש בו לפסטו - יש להשרות ולשטוף 3 פעמים ולאחר מכן לבדוק 3 עלים ואם הם יוצאים נקיים אפשר לטחון בטחינה דקה מאוד. אם רוצה להשתמש בו כך -
שאלה: מקווה: אם אני הולך לים כדי לטבול אני צריך להוריד את בגדים כי לא נעים להכנס ערום אז להישאר עם הבגדים או עם בגד ים.? :)
תשובה: ראשית יש לציין כי טבילת גברים אינה חיוב אלא מנהג בלבד. בוודאי שלא נכון להיכנס ערום לים, שהרי זה חוסר צניעות, והיפך הכוונה של פעולת הטהרה הרצויה מהטבילה. אפשר להיכנס עם בגד ים, ובמרחק מהחוף ומרוחצים נוספים להוריד את הבגד ולטבול ולחזור ללובשו בתוך המים. אם מחזיקים את הבגד באחיזה רפויה בידיים רטובות זה לא נחשב חציצה (בוודאי בטבילת גברים). אם הגומי של בגד הים רפוי והמים נכנסים בחופשיות - אפשר גם כן לומר שאין חציצה ואפשר לטבול בלי להוריד.
שאלה: בדיקת קמח מקטניות: האם חייבים לבדוק קמח חומוס וקמח מקטניות אחרות? אם כן, איך עושים זאת?
שאלה: אמונה: איך אפשר להגיד שהכל לטובה אם ברור שזה לא? אי אפשר להגיד שה ויפה, יש דברים רעים בעולם הזה ולא, לא ה אז למה כולם אומרים את זה? אולי ה כי הוא מסתדר בגלגולים השונים אבל בעולם הזה הוא לא.
תשובה: ב"ה, הרמב"ם עוסק בסוגיה זו בספר מורה נבוכים ג יב, אם מתבוננים היטב רואים שהרוב טוב, מה שיש רע הוא מיעוט, רוב הרע הוא מה שאדם מביא על עצמו בהנהגתו. דני ארגמן
שאלה: ניפוי קמח: לרב משה כץ אני מנפה קמח בנפה משי 60 כבר 20 שנה ולא מצאתי פעם אחת. א"כ למה צריך, הרי אין כאן מיעוט המצוי וכן ידוע שהקמח הוא יחסית שמור וטרי? וכן אם כבר נעשה מקמח שאינו מנופה למה כתבת שכ"כ קשה להתיר הרי ברור שאנו הולכים לפי כללי ההלכה שברוב אין? נשמח לתושבה מפורטת ככל הניתן לרב
תשובה: אנו בדרך כלל מנפים 12 שקיות בזה אחר זה ועדיין מוצאים כמעט שכל פאקט של שקיות 12. כדאי להסתכל היטב היטב על השקית מבחוץ באיזור של קיפול השקית. כדאי גם להתבונן באיזור של מקום איחסון שקיות הקמח בבית או בעסק. הרב ויא אמר לנו באופן אישי ש"החוליה החלשה של עולם הכשרות היא ניפוי הקמח". היום ההדרכה היא לנפות בנפה של 70 מ"ש וכבר לא ניתן אפילו להשיג נפות של 60 מ"ש. אבל אם תרצה להפסיק לנפות הברירה בידך.
שאלה: כשרות של המבורגר: לכבוד הרב רציתי לשאול בנושא הכשר של המבורגר שרשום עליו כשר בהשגחת המועצה הדתית גבעת ברנר האם זה הכשר טוב והאם הוא מוכר בהכשרים
תשובה: מצ"ב קישור להנחיות למומלצים שלנו ברכישת בשר ובשר מעובד.
שאלה: חפר: לגבי הוד חפר שמעתי שהוסרה הכשרות מהדרין ואצלכם זה לא מעודכן ויום טוב
תשובה: העמוד מעודכן. כמו"כ כעת משחטת הוד חפר בהשגת הרב וייס מהרבנות חפר
שאלה: תיקון חצות בימי בין המצרים: מהו סוף זמן תיקון חצות בימי בין המצרים לאלו שאומרים את התיקון מחצות היום (ולא כרגיל מחצות הלילה)?
תשובה: עד השקיעה אפשר, ועדיף כמה שיותר סמוך לחצות היום. ברכה והצלחה בכל
שאלה: כשרות מהדרין חלבי: האם יש עניין להקפיד על כשרות מהדרין במוצרים חלביים למי שאינו מקפיד על חלב נוכרי? נא לפרט,
תשובה: זו סוגיא גדולה ורחבה. עיין בדברים שכבר כתבנו עליהם כאן באתר כושרות. אחרי שתיכנס לסוגיא ותבין על מה מדובר ואת הצדדים לכאן ולכאן יהיה אפשר לדון איזו רמת כשרות מתאימה לL.
שאלה: איך "לברוח" מהחטא כשמחכה לי חטא אחר?: יוצא לי בזמן האחרון להרגיש לא מעט שיש מצוות שגורמות לי "לסלף". לדוגמה, הרבה פעמים כשאני מדברת עם אנשים הם זורקים איזו הערה על מישהו וכו. במצב כזה שבו באמת הם אומרים לשון הרע אני צריכה מן הסתם להשתדל להסיט אותם מהנושא כדי לשמור על לשונם ולשוני, ואני מנסה לעשות כן. במצב כזה אני אף פעם לא מרגישה שאני מתנהגת באופן טבעי ונכון- נשאר אצלי מן "אחד בלב" שלא תואם את מה שאני אומרת להם כדי "לשמור על הלשון", וברוב המקרים הסטה שכזו לא גורמת להם להפסיק לגמרי כך שאני ממש צריכה להתאמץ לשם המטרה והמון פעמים בעצם ההסטה הזו יש חטא (כרגע אין לי דוגמאות של ממש). אני פשוט מרגישה שהמטרה מתפספסת בגלל שהדרך לא הכי ישרה, ואם כן, מה הטעם? אני מרגישה פשוט שאני "עוברת יפה" אצל הבריות אבל "היה תמים עם ה א-להיך" לא מקיימת, כי ברור לי שזו לא הדרך הישרה שבאמת ראויה. זו דוגמה אחת מיני רבות, אבל יש מקרים שבהם אני ממש מרגישה שחטאתי בעצם הדרך "לברוח" מן החטא האחר. איך אפשר להצליח לשמור על הדרך הישרה כך? המשל המתבקש הוא אדם שצריך לדבוק בדרך ולא "לרדת מהשביל". אז מגיעים ושמים לפניו מכשול שאפשר לעבור רק בסטייה מן הדרך, עדיף לו להכשל בידיעה או לרדת מן השביל? או שאולי יש אפשרות אחרת.? מראש!
תשובה: כמו בכל דבר אחר בחיים לפעמים צריך להיות חכם ולא צודק. יש בתנ"ך ובח המלצות כאלה: (משלי ט  ח) "אל תוכח לץ פן ישנאך הוכח לחכם ויאהבך". "כשם שמצוה על אדם לומר דבר הנשמע, כך מצוה על אדם שלא לומר דבר שאינו נשמע" (מסכת יבמות, דף סה) לכן חשוב מאוד מאוד שתהיי אמיתית. האחריות שלך היא קודם כל על עצמך - שלא לעבור על עברות של לשון הרע וכו. אין לך אחריות על אחרים אלא רק אם את יודעת שתגובתך באמת ראויה ומועילה. את בצדק מציינת את הפסוק "תמים תהיה עם ד  אלוקיך". נזכור שד  חוקר כליות ולב. ד  יודע את הכוונות הכי נסתרות שבתוכנו. מנקודת מוצא זו עלינו לפעול בעולם, מנקודת מוצא שד  יודע את הכוונה הכי פנימית שבתוכנו ואנו רוצים להיות אמיתיים וישרים לחלוטין.
שאלה: הלכות נידה לנערות: האם יש הלכות נידה לנשים שטרם התחתנו (נערות.)? אם כן- מהן? ב מראש!
תשובה: בוודאי שיש הלכות. מכיוון שנערה אינה טובלת במקווה (חכמים גם אסרו זאת), ממילא היא נחשבת נידה, ואסורה במגע של חיבה עם גברים. (חוץ מהורים)
שאלה: מי אתה הקדוש ברוך הוא: בתקופה האחרונה אני נתקלת בקושי רב בכוונה בתפילה. הקושי העיקרי שלי הוא לחבר בין מי שאני פונה אליו- הקב"ה, לתכנים אותם אני מפיקה. אני מרגישה שהתכנים הם עמוקים מאד, ונדרשת התכוונות רבה על מנת להבין אותם ולרדת ל"שרש כוונת המשורר", יחד עם העובדה שהקב"ה מופשט מאד, וקשה לי להבין למי אני מכוונת. כך יוצא, שכאשר אני מצליחה לכוון, אני מרגישה שאני מתפללת בעיקר. לעצמי. אני בעצם מרגישה שאני מבטאת משאלות לב שלי, אך אני לא מצליחה להרגיש כי אני מפנה אותם להקב"ה. באופן כללי אשמח לדעת כיצד ניתן להרגיש חיבור טוב יותר להקב"ה, על אף מופשטותו. יש רגעים בהם אני מרגישה את החיבור ללא כל ספק, אך כאשר הדבר מגיע לפנייה אליו (גם לפנייה אישית) אני מרגישה מחסום בשל הקשיים הנ"ל. מראש.
תשובה: היחס לרבש"ע מקפל בתוכו דבר והיפוכו, ובזה שלימותו. מחד אנו חיים בשל הזרמת ההוויה ממנו ית, והקשר שלנו עימו הוא מעל כל קשר אחר, ועמוק מכל קשר אחר. החיבור הוא אינטימי ואישי, הוא קרוב אלינו בכל קוראנו אליו. מאידך, אנו רחוקים אין סוף מרבש"ע, הוא בורא ואנו ברואים, הוא מעל כל הגדרה ואנו מובחנים בכל הגדרה. לכן המיקוד בתפילה צריך להיות כלפי רבש"ע שברא אותנו, והוא מזרים לנו חיים ישראליים בנשמתנו, ומתוך כך כגלדי בצל אנו קיימים במציאות פנימית יותר וחיצונית יותר, מודעת ושלא מודעת. התפילה היא מיקוד תודעת הלב את שורש חייו רבש"ע, וגם ללא יכולתנו להגדיר אותו או להבין אותו, ליבא מידע ידע, אנו יכולים לדעת בתוכנו את קיום הבורא, יחד עם הידיעה שכל מה שאנו קולטים בשכל וברגש אחר כך, הוא רק הגילוי ולא עצם המציאות האלהית. ובפשטות- לדבר לד  אבינו מלכנו, מעומק הלב ובפשטות השכל, מתוך ידיעה שהוא קיים ואנו יונקים חיים ממנו, וכל שינוי במציאות בא ממנו יתב  לפי רום מדרגתנו המתקרבת לרצונו ע"י תפילה ותשובה. וכהכנה לכוונת הלב יש ללמוד אמונה בעמקות כחסידים הראשונים, לפני התפילה. בהצלחה בעבודת הלב
שאלה: הפרשת חלה בטוסטר אובן: האם ניתן לעשות הפרשת חלה כשהאפיה מתבצעת בטוסטר אובן ולא בתנור רגיל?
תשובה: לך, ראשית הערה ותיקון גם לשון וגם תפיסה - לא עושים הפרשת חלה אלא כל פעם שמכינים עיסה לאפיה חייבים להפריש ממנה חלה ואם לא הופרשה - המאפה אסור באכילה לשאלתך אין משמעות אם האפיה בתנור או בטוסטר אובן או בדרכי אפיה אחרות דוד לוי 098987548
שאלה: גוי בבית כנסת: בבית הכנסת שלנו יש איש מבוגר שיש לו גוי סיני ואני לא יודע במה הוא מאמין, האיש המבוגר בא לשיעור ואז במנחה העוזר הסיני שלו נכנס מסדר אצלו משהו ומתיישב לידו, השאלה שלי היא מותר להתפלל? כי שמעתי שאם נכנס גוי עוצרים את התפילה וממשיכים אחרי שמוציאים אותו ( אם הוא עובד אלילים) ומה צריך לעשות במקרה הזה? (בלי להתפלל בבית כנסת אחר)
תשובה: לך שאלה כזו עליך להפנות לרב בית הכנסת או למי שאמר לך לעצור את התפילה אם אין רב לבית הכנסת אני ממליץ להתעלם ולהמשיך כרגיל (מבלי לפגוע בו) דוד לוי
שאלה: נקניקיות: מה רמת הכשרות של נקניקיות טירת צבי? וכן שאר המוצרים שלהם מראש.י
תשובה: ע"ג המוצר מצויין מהי רמת הכשרות, רגיל, מהדרין או בד"ץ. כמו"כ תוכל להעזר בעמוד המומלצים שלנו באתר
שאלה: כשרות: במפעל השוקולד קלאייה Cailler (Nestlé) בשוויץ, איזה שוקולד ניתן לאכול?
תשובה: אין לאכול שום שוקולד שאין עליו הכשר, זאת מחששות רבים (ונמנה רק כמה מהשכיחים: חלב עכו"ם, בישולי גויים, רכיבים טרפים, יין נסך בשוקולדים ממולאים ועוד).
שאלה: הצעת נישואים: האם מותר נהוג "להציע נישואין" בימי "בין המיצרים", או שיש עם זה בעיה הלכתית?
תשובה: ב"ה, מותר, רק בלי מוזיקה. דני ארגמן
שאלה: תוספות שיער הודי: אני חוזרת בתשובה בת 19. יש לי תוספות שיער באופן יום יומי כבר במשך 4 שנים ויותר. העניין הוא שלאחרונה גיליתי שיש איסור בלבישת פאה נוכרית מהודו בגלל חשש לעבודה זרה. אמנם פיאה אני לא חובשת, אני רווקה, ואני גם בע"ה ירצה לשים כיסוי ראש אחרי החתונה. אבל העניין הוא שגיליתי שתוספות השיער שקניתי לאחרונה הם הגיעו בוודאות מהודו מאיזור בו עושים בשיער שימוש לפולחן דתי. מה עליי לעשות? לזרוק את התוספות? או שאני אוכל להמשיך ללבוש אותם לבינתיים? פשוט מאוד מאוד קשה לי, אני גם רגילה אליהם וגם השיער שלי יחסית דליל וקצר ואני מתביישת. והתוספות גם יקרות. אין לי בעיה לקנות תוספות שיער מסוג אירופאי למשל, אבל העניין שגם שם יש חשש לערבוב עם שיער הודי. מה עליי לעשות? אני בדילמה מאוד קשה. מהו פסק ההלכה בדבר לפי הבית יוסף?
תשובה: וברכת ד  מה שקנית את יכולה להשתמש, להבא תשתדלי לקנות ממקום אחר שבהם אין כל חשש לשער אסור. צום החמישי לששון ולשמחה בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: מה הדבר הנכון לעשות?: אני גרה עכשיו אצל סבתא שלי ולצערי היא חילוניה וההורים שלי דתיים, אבל יש קצת בעיה, אני ממש רוצה שיהיה כייף עם סבתא שלי וגם שגם לסבתא שלי יהיה כייף, אבל הבעיה שהיא לא כ"כ שומרת מצוות, רק שאני עכשיו אצלה אז היא קונה לי אוכל כשר, והבעיה שלא את כל המצוות היא רוצה לשמור, למשל צניעות: היא רוצה לבוא איתי לבריכה אבל הבעיה שהבריכה שקרוב אלינו היא ציבורית ואין לי בגד צנוע לשחות בבריכה ואמרתי את זה לסבתא שלי אבל לא אכפת לה מהצניעות ואני ממש לא רוצה להעליב אותה, ועוד בעיה שלא אכפת לה מהחגים כי היא רוצה שאשאר איתה כל השנה אבל הבעיה שאני רוצה להישאר איתה כי אני אוהבת אותה, אבל זה כולל גם החגים ובעיקר סוכות ופסח, כי בסוכות צריך סוכה ואצלה אין מקום לבנות ובפסח זה לא פשוט לא לאכול חמץ וגם קטניות (כי אנחנו אשכנזיים) מה לעשות?? האם שווה להישאר איתה?? אני ממש משתדלת לשמור על מצוות.
תשובה: ב"ה, קבלתי את הודעת הטלפון שלך, ולשאלתך, צריך לנהוג בחכמה, לשמור על ההלכה ויחד עם זאת לא לפגוע, לחפש באופן יזום כל מיני פעילויות כשרות שכן אפשר לעשות ביחד, ביחס לסוכות את לא חייבת בסוכה, אבל אני מניח שאת רוצה את אוירת החג, אך אין לך חובה לכן זו כבר שאלה של הרגשה, מה את מעדיפה. ביחס לפסח הבעיה כבר יותר חמורה, כי חמץ אסור אפילו במשהו, וצריך להכשיר או להחליף את כל הכלים וגם אז להשגיח שכל מוצר יהיה כשר לפסח וזה כבר דבר בלתי אפשרי למי שהוא אורח, לכן בפסח צריך למצא מקום אחר. דני ארגמן 052-7710491
שאלה: תורה שבעל-פה: השאלה שלי מבוססת על התורה שבעל-פה : אלוהים ציווה במפורש לא להוסיף ולא לגרוע מתוך דברי התורה. "את כל הדבר, אשר אנכי מצוה אתכם - אתו תשמרו, לעשות: לא תסף עליו, ולא תגרע ממנו." ועדיין הרבניים הוסיפו ולא מפסיקים להוסיף "מצוות חכמים" שלטענתם אלו חלק בלתי נפרד מהתורה. התורה שבעל פה אינה מוזכרת אפילו פעם אחת בכל התנ"ך כולו. אם הייתה תורה נוספת לעם ישראל, הרי שאלוהים היה מורה בפירוש להאמין בה. כשציווה אלוהים על משה לעלות להר סיני ולקבל את התורה היו דבריו אליו: "ויאמר ה אל משה, עלה אלי ההרה, והיה שם ואתנה לך את לחת האבן, והתורה והמצוה, אשר כתבתי, להורתם" לא מוזכרת תורה שבעל פה. כאן ובמקומות נוספים בתורה מצוין שדברי התורה כתובים על ספר. התנ"ך מציין שהתורה אבדה ושעם ישראל היה ללא תורה כחמישים שנה. "וימים רבים, לישראל: ללא אלהי אמת, וללא כהן מורה, וללא תורה." ושהתורה אבדה "ויאמר חלקיהו הכהן הגדול, על שפן הספר, ספר התורה מצאתי, בבית ה ויתן חלקיה את הספר אל שפן, ויקראהו." מכך מסיקים שלא סביר שהתורה שבעל פה יכולה להיזכר במשך הדורות, כאשר אפילו התורה שבכתב נשכחה. חכמי המשנה והתלמוד חולקים זה על זה. מכאן מסיקים שאלו לא הסתמכו על קבלה מאלוהים, שהרי אילו הייתה להם קבלה, היו כל החכמים צריכים להגיד אותם הדברים. לא ייתכן שהאל היה מצווה על עם ישראל לבצע דברים סותרים. במשך הזמן נוספו לתורה שבעל פה עוד ועוד פירושים, ולמעשה ללא הרף מתווספות לה תוספות שונות, גם על ידי רבנים בימינו. כל אחד מהרבנים מתבסס בפירושיו ובפסיקותיו לא על התורה כפי שניתנה, אלא על הפירושים הרבניים הקודמים ולעתים אפילו על דעה אישית. מכיוון שאדם מועד לטעות, ייתכן שפרשנותם של רבנים בימינו מבוססת על טעויות של קודמיהם, ואלו הולכות ומצטברות זו על גבי זו.
תשובה: לשואל: הנושא הזה רחב מיני ים ואם השאלה נשאלת מתוך יסוד של אמונה מומלץ ללכת באופן אישי לתלמיד חכם מובהק אשר יסביר לך את העניין ואין באפשרותי לענות על כך באינטרנט הרב אריה שטרן ראש מכון הלכה ברורה
שאלה: עלים: לכם ארגון נהדר!!! רציתי לשאול לגבי המומלצים שלכם בירקות עלים, השאלה היא אם אני לא יודע אם מישהו השתמש בהם אלא באחרים האם אפשר לאכול??? אני מתכוון שהוא השרה אותם פעם אחת
תשובה: מאכלים מבושלים- כן מאכלים חיים- לעלים רחבים כגון חסה, עלי סלרי ועלי סלק עדיף להימנע. ובעלים הקטנים כגון פטרוזיליה, שמיר וכוסברה יש פחות בעיה ולכן בדיעבד אפשר.
שאלה: טיפול רגשי במוזיקה בתשעה באב: לכבוד הרב אימי ביקשה לשאול לגבי אחותי, בת 10, בעלת בעיות שונות ומגבלות, אשר מקבלת טיפול רגשי במוזיקה בימי שלישי ויוצא שאחד מהפעמים הוא על יום תשעה באב. השאלה היא מה לעשות? האם מבחינה הלכתית מותר לה לקבל את הטיפול הרגשי במוזיקה בתשעה באב?
תשובה: וברכת ד  אינני מכיר את הבת, אבל אם זה לא צורך מחלה ממשי, אלא צורך רוחני, אבל קורה פעמים שיש דלוגים על הטיפול, על כן נראה שכדאי הוא בית מקדשנו שידלגו בעבורו. אבל אם הדבר ממש הכרחי לצורך רפואי ישיר, וללא טיפול זה יכולה להיות התדרדרות במצב הבראותי אפשר להקל. צום החמישי לששון ולשמחה בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: שיתוף פעולה עסקי עם עסקים הפתוחים בשבת: אני מנהל מועדון צרכנות המפנה את חבריו לבתי עסק בתחום הביגוד והאופנה. על כל קניה של חבר מועדון באחד מבתי העסק, המועדון מרוויח עמלה. ישנם בתי עסק רבים בתחום הפתוחים בשבת. האם מותר להכניס כספקים למועדון בתי עסק הפתוחים בשבת? אציין שמלבד הבעיתיות של הפניית לקוחות לבית עסק הפתוח בשבת, למעשה המועדון מרוויח עמלה על עסקאות שבוצעו בשבת. ב רוני
תשובה: יישר כוח על השאלה. אכן, יש להבחין בין שני חלקי השאלה. לגבי ההפניה - בשל העובדה שהעסקים האלה אינם פתוחים דווקא בשבת, ויש אפשרות שהקונים לא יקנו בהם דווקא בשבת - מותר לך להפנות אליהם, וקולר תלוי בצוואר הקונים בשבת והמוכרים בה. ברם, לך אסור להרוויח מכסף זה. צריך למצוא דרך שלא תיהנה ממעשה שבת.
שאלה: תשעת הימים: מה דין שמיעת שירים וצפייה בסרטים בבית, בתשעת הימים (לא כולל תשעה באב)?
תשובה: על שירים ראה: סרטים: הדבר תלוי באופי הסרט.
שאלה: בעז  ה: המידע אודות נגיעות בבטטה הוא לכל הסוגים של הבטטה?(לבנה, מתוקה, אדומה וכו )או שהכוונה היא רק לתפוח אדמה מתוק?
תשובה: בכל הסוגים יש להתבונן בזמן הקילוף האם ישנן מחילות או ריקבון.